Αναπαραστάσεις της γυναίκας σε τηλεοπτικές διαφημίσεις εμπορικών προϊόντων της διετίας 2020-2022
Creators: name: Ραφτοπούλου, Μαρία Νεφέλη Ευάγγελου
Publisher: name: Aristotle University of Thessaloniki
Year: 2024
Subjects: Έμφυλα στερεότυπα στην τηλεοπτική διαφήμιση
Γυναικείοι ρόλοι και συμπεριφορές
Γυναικείς αναπαραστάσεις
Gender stereotypes in TV commercials
Women roles and behaviors
Women representations

description: Η παρούσα διπλωματική εργασία εξετάζει την απεικόνιση της γυναίκας μέσα σε τηλεοπτικές διαφημίσεις εμπορικών προϊόντων που προβλήθηκαν στην ελληνική τηλεόραση από το 2020 έως το 2022. Για την εξυπηρέτηση του στόχου της έρευνας, ιδιαίτερο βάρος δόθηκε στην παρουσίαση των ρόλων καθώς και των συμπεριφορών, που αποδίδονται στο γυναικείο φύλο, έτσι ώστε να μπορέσει να σκιαγραφηθεί το πρότυπο της σύγχρονης γυναίκας και της επικρατούσας θηλυκότητας. Η βιβλιογραφική επισκόπηση που διεξήχθη, αναδεικνύει σχετικές θεωρίες και ακαδημαϊκούς που έχουν καταπιαστεί με την γυναικεία απεικόνιση στη διαφήμιση, όπως οι Gill, Goffman, και Κουμπαρέλης, και καταλήγει στην εισαγωγή των ερευνητικών ερωτημάτων της παρούσας μελέτης: ΕΕ1: Ποιοί ρόλοι, συμπεριφορές και πρότυπα εντοπίζονται στις σύγχρονες τηλεοπτικές διαφημίσεις που συμπεριλαμβάνονται στο δείγμα και αποδίδονται στο γυναικείο φύλο; ΕΕ2: Υπάρχει συσχέτιση του ρόλου/πρότυπου γυναίκας, όπως αυτό απεικονίζεται στις διαφημίσεις του δείγματος, ανάλογα με την κατηγορία που ανήκει το διαφημιζόμενο προϊόν; Κατόπιν, παρουσιάζεται η μέθοδος ανάλυσης που κρίθηκε καταλληλότερη και χρησιμοποιήθηκε στην μελέτη, η Κριτική Ανάλυση Λόγου (ΚΑΛ), με έμφαση στο τρισδιάστατο μοντέλο που διατύπωσε ο θεωρητικός της, Norman Fairclough. Ιδιαίτερη βαρύτητα δίνεται στην περιγραφή των χαρακτηριστικών του επιλεγμένου δείγματος των 30 τηλεοπτικών διαφημίσεων, καθώς και στη μέθοδο επιλογής του. Σημαντικό στάδιο για την εξαγωγή συμπερασμάτων και την απάντηση στα ερευνητικά ερωτήματα που τέθηκαν, αποτελεί η εφαρμογή του τρισδιάστατου μοντέλου της ΚΑΛ στο δείγμα, αποκαλύπτοντας τους βασικούς ρόλους και συμπεριφορές που αποδίδονται στη γυναίκα μέσα από τις διαφημίσεις 2020-2022. Τέλος, παρουσιάζονται τα γενικά συμπεράσματα, οι παρατηρήσεις και διαφοροι περιορισμοί που αντιμετώπισε η συγκεκριμένη έρευνα, καθώς και προτάσεις για μελλοντικές βελτιώσεις.
description: The present thesis examines the portrayal of women in television commercials of consumer products that were aired on Greek television from 2020 to 2022. To serve the research objective, particular emphasis was given to the presentation of roles and behaviors attributed to the female gender, in order to outline the model of the modern woman and prevailing femininity. The conducted literature review highlights relevant theories and academics who have engaged with the depiction of women in advertising, such as Gill, Goffman, and Koumparelis, and leads to the introduction of the research questions of this study: RQ1: What roles, behaviors, and standards are identified in contemporary television advertisements included in the sample and attributed to the female gender? RQ2: Is there a correlation between the role/model of women, as depicted in the advertisements of the sample, based on the category to which the advertised product belongs? Subsequently, the chosen analysis method is presented, which is Critical Discourse Analysis (CDA), with an emphasis on the three-dimensional model formulated by its theoretician, Norman Fairclough. Special attention is given to describing the characteristics of the selected sample of 30 television advertisements, as well as the method of selection. An important stage for drawing conclusions and addressing the research questions posed is the application of the three-dimensional CDA model to the sample, revealing the fundamental roles and behaviors attributed to women through the 2020-2022 advertisements. Finally, the general conclusions, observations, and various limitations faced by the specific research are presented, along with suggestions for future improvements.